Flugtbilist afhørt og løsladt Nordjyllands Politi løslod tirsdag den flugtbilist, som mandag påkørte og dræbte et otteårigt barn. Efter påkørslen stak bilisten af, men nogle timer efter ulykken meldte han sig selv til politiet. Ikke varetægtsfængslet Politiet vurderede tirsdag, at der ikke var belæg for at kræve manden varetægtsfængslet, da han tilsyneladende hverken har kørt groft uforsvarligt eller været påvirket af alkohol, men blot blev indblandet i en tragisk ulykke. Chokket over ulykken Den 23-årige flugtbilist har forklaret, at det var chokket, som fik ham til at stikke af fra ulykken, hvor han ud over den otteårige også kvæstede en niårig pige, som dog er uden for livsfare. Sigtet efter Straffeloven Manden er dog stadig sigtet, dels for straffelovens § 241 for uagtsomt manddrab, §249 for uagtsomt legemsbeskadigelse og dels §253 for at have undladt at hjælpe andre i nød. Sigtet efter Færdselsloven Han er desuden sigtet efter Færdselslovens §9, der siger at hvis man er impliceret i en trafikulykke, skal man forblive på stedet indtil politiet ankommer.
Flugtbilisten der mandag eftermiddag påkørte to børn mellem Mariager og Horbro, er blevet løsladt.